Fer 80 Km Setmanals: avui 15 a 4’44” el Km (aeròbic)
26 de de gener de, l'any 2015 mcasas	Deixa un comentari
Doncs sí, aquests son els deures que m’ha posat en Paco aquesta setmana si vull preparar bé la Marató de Barcelona. Representa que és una setmana més de relax (estic tremolant ja…). No haig de fer ritmes forts, sino ritmes suaus, on el cardio es mantingui al nivell aeròbic.
Avui he fet 15 Km, i les pulsacions han estat de mitjana 148, i això tenint en compte que al principi el pulsòmetre s’ha anat de mare i s’ha disparat. M’he quedat bastant sorprès de mi mateix. Depenent de com evolucioni durant la setmana, es possible que després baixi el ritme i vagi més lent.
No tot han estat flors i violes. Haig de reconèixer que he tingut alguna molèstia al peu esquerre a la part del pont, que no em deixava córrer bé. El tenia agarrotat i em molestava al trepitjar. He parat un minut contat, he fet una foto d’on estava, i se m’ha passat una mica. Al cap d’una estona ha tornat a aparèixer. Ara estic perfecte, però tinc les cames carregades. En Paco m’ha dit que fins i tot puc anar a 5’30”, així que si em noto molt cansat, doncs baixaré el ritme a això ja que la setmana que ve tocarà patir.
Com faré els 80 Km setmanals? Doncs 4 cops per setmana faré 15, i diumenge la Mitja de Granollers. El que m’espera…
80 quilòmetresmarató barcelona
Publicacions AnteriorsCursa 10K Vilafranca del PenedèsSegüent PostFer 80 Km setmanals: Tirada 16 Km a 4’46” Viladecans-Gavà